钦定古今图书集成/明伦汇编/氏族典/第573卷 > 完颜隈可
## 钦定古今图书集成/明伦汇编/氏族典/第573卷 > 完颜隈可

按《金史始祖以下诸子传》，康宗子“隈可”亦作“隈喝。”美
髯须，勇健有材略。从太祖伐辽，取江宁州，战出河店。
天眷二年，授骠骑上将军，封广平郡王。正隆二年例
夺王爵，改曷速馆节度使，再改忠顺军节度使。大定
元年为劝农使。卒官，年六十五。

===完颜宗义===按《金史宗义传》：“宗义本名孛吉，斜也之第九子。天德
间，为平章政事。海陵已杀太宗子孙尢忌，斜也诸子
盛强，杀宗义、谋里野，并杀宗安及斜也子孙百馀人，
谋里野子孙二十馀人。谋里野，景祖孙谩都诃次子。
斜也有幼子阿虎里，其妻挞不野女，海陵妃大氏女
兄。海陵遣使赦其死，遂得免。后封为王，授世袭千户。”
《大定》初，追复《宗义》官爵。